**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE »NACIONALNI PARK PLITVIČKA JEZERA« ZA 2021. GODINU**

**PRIHODI**

*Tablica 1. Prihodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE/ IZVRŠENJE 2020. | PLAN2021. | OSTVARENJE/ IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 94.121.879,43 | 233.982.870,00 | 195.703.258,63 | 207,93 | 83,64 |
| 6 Prihodi poslovanja | 93.659.281,43 | 233.982.870,00 | 195.703.258,63 | 208,95 | 83,64 |
| 63 Pomoći iz inozemstva (darovnice) i od subjekata unutar općeg proračuna | 349.503,22 | 212.940,00 | 309.699,66 | 88,61 | 145,44 |
| 64 Prihodi od imovine | 3.579,18 | 175.000,00 | 461,29 | 12,89 | 0,26 |
| 65 Prihodi od upravnih i administrativnih pristojbi, pristojbi po posebnim propisima i naknada | 46.933.400,17 | 129.000.000,00 | 107.042.767,59 | 228,07 | 82,98 |
| 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | 45.945.586,74 | 103.883.480,00 | 83.900.191,65 | 182,61 | 80,76 |
| 68 Kazne, upravne mjere i ostali prihodi | 427.212,12 | 711.450,00 | 4.450.138,44 | 1041,67 | 625,50 |
| 7 Prihodi od prodaje nefinancijske imovine | 462.598,00 |   |   |   |   |
| 72 Prihodi od prodaje proizvedene dugotrajne imovine | 462.598,00 |   |   |   |   |

Prihodi poslovanja u 2021. godini ostvareni su u iznosu od 195,7 milijuna kuna i čine 100% ukupnih prihoda, a u odnosu na planirane manji su za 16,4%. Njihova najznačajnija kategorija s udjelom od 54,7% su prihodi po posebnih propisima u iznosu od 107 milijuna kuna koji se odnose na prihode od ulaznica, a slijede prihodi od prodaje proizvoda i robe te pruženih usluga u iznosu od 83,9 milijuna kuna i udjelom od 42,9%, dok se preostali udio odnosi na pomoći, prihode od imovine, kazne te ostale prihode.

U odnosu na isto razdoblje prethodne godine prihodi poslovanja bilježe povećanje od 107,9%. Od toga prihodi od ulaznica bilježe povećanje od 128,1%, a prihodi od prodaje roba i usluga povećanje od 82,6%.

Na povećanje ostalih prihoda u odnosu na plan i prethodnu godinu najznačajniji utjecaj ima uplata povrata sredstava po pravomoćnoj presudi iz radnog spora u iznosu od 3,5 milijuna kuna.

*Tablica 2. Prihodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE/ IZVRŠENJE 2020. | PLAN2021. | OSTVARENJE/ IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 94.121.879,43 | 233.982.870,00 | 195.703.258,63 | 207,93 | 83,64 |
| Izvor: 3 Vlastiti prihodi | 45.949.165,92 | 104.058.480,00 | 83.900.652,94 | 182,59 | 80,63 |
| Izvor: 4 Prihodi posebne namjene | 47.360.612,29 | 129.711.450,00 | 111.492.906,03 | 235,41 | 85,95 |
| Izvor: 5 Pomoći | 349.503,22 | 212.940,00 | 309.699,66 | 88,61 | 145,44 |
| Izvor: 7 Prihodi od prodaje ili zamjene nefinancijske imovine i naknade s naslova osiguranja | 462.598,00 |   |   |   |   |

Od ukupno ostvarenih prihoda u iznosu od 195,7 milijuna kuna, najveći iznos od 111,5 milijuna kuna ostvaren je iz izvora financiranja Prihodi za posebne namjene, dok je iz izvora financiranja Vlastiti prihodi ostvareno 83,9 milijuna kuna, a iz izvora Pomoći 309,7 tisuća kuna.

**RASHODI**

*Tablica 3. Rashodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE/ IZVRŠENJE 2020. | PLAN2021. | OSTVARENJE/ IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 221.040.818,30 | 227.181.462,00 | 182.414.112,47 | 82,53 | 80,29 |
| 3 Rashodi poslovanja | 176.776.711,82 | 188.370.802,00 | 166.493.961,86 | 94,18 | 88,39 |
| 31 Rashodi za zaposlene | 97.844.069,85 | 93.065.360,00 | 91.058.298,50 | 93,06 | 97,84 |
| 32 Materijalni rashodi | 59.071.687,51 | 85.427.732,00 | 67.223.521,09 | 113,80 | 78,69 |
| 34 Financijski rashodi | 387.825,37 | 862.000,00 | 797.316,34 | 205,59 | 92,50 |
| 35 Subvencije | 620.523,44 | 744.940,00 | 744.926,24 | 120,05 | 100,00 |
| 36 Pomoći dane u inozemstvo i unutar općeg proračuna | 14.694.990,11 | 7.016.420,00 | 6.003.799,10 | 40,86 | 85,57 |
| 37 Naknade građanima i kućanstvima na temelju osiguranja i druge naknade | 799.819,84 | 704.800,00 | 545.472,93 | 68,20 | 77,39 |
| 38 Ostali rashodi | 3.357.795,70 | 549.550,00 | 120.627,66 | 3,59 | 21,95 |
| 4 Rashodi za nabavu nefinancijske imovine | 44.264.106,48 | 38.810.660,00 | 15.920.150,61 | 35,97 | 41,02 |
| 41 Rashodi za nabavu neproizvedene dugotrajne imovine | 279.617,63 | 2.612.690,00 | 594.683,02 | 212,68 | 22,76 |
| 42 Rashodi za nabavu proizvedene dugotrajne imovine | 5.729.060,89 | 15.494.440,00 | 4.662.541,16 | 81,38 | 30,09 |
| 45 Rashodi za dodatna ulaganja na nefinancijskoj imovini | 38.255.427,96 | 20.703.530,00 | 10.662.926,43 | 27,87 | 51,50 |

Ukupni rashodi su planirani u iznosu od 227,2 milijuna kuna, od čega rashodi poslovanja 188,4 milijuna kuna, a rashodi za nabavu nefinancijske imovine 38,8 milijuna kuna. Izvršenje ukupnih rashoda u 2021. godini iznosi 182,4 milijuna kuna što čini 80,3% planiranih rashoda za 2021. godinu. Rashodi poslovanja izvršeni su u iznosu od 166,5 milijuna kuna, odnosno 88,4% planiranih rashoda poslovanja, dok su rashodi za nabavu nefinancijske imovine izvršeni u iznosu od 15,9 milijuna kuna, odnosno 41% plana. U odnosu na isto razdoblje prethodne godine rashodi poslovanja bilježe smanjenje od 5,8%, a rashodi za nabavu nefinancijske imovine smanjenje od 64%.

Unutar kategorije rashoda poslovanja rashodi za zaposlene u 2021. godini izvršeni su u iznosu od 91,1 milijuna kuna što predstavlja 97,8% planiranih rashoda za zaposlene, a materijalni rashodi u iznosu od 67,2 milijuna kuna odnosno 78,7% plana. U iznosu od 6 milijuna kuna odnosno 85,6% plana izvršene su pomoći. Financijski rashodi su izvršeni u iznosu od 797,3 tisuća kuna (92,5% plana), subvencije u iznosu od 744,9 tisuća (100% plana), naknade građanima i kućanstvima u iznosu od 545,5 tisuća kuna (77,4% plana) te ostali rashodi u iznosu od 120,6 tisuća kuna (22% plana).

Unutar kategorije rashoda za nabavu nefinancijske imovine u 2021. godini najznačajniji iznos od 10,7 milijuna kuna odnosno 51,5% odnosi se na rashode za dodatna ulaganja na nefinancijskoj imovini, od čega 9,3 milijuna kuna za dodatna ulaganja na građevinskim objektima. U iznosu od 4,7 milijuna kuna ili 30,1% plana izvršeni su rashodi za nabavu proizvedene dugotrajne imovine, a u iznosu 594,7 tisuća kuna ili 22,8% plana izvršeni su rashodi za nabavu neproizvedene dugotrajne imovine.

*Tablica 4. Rashodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE/ IZVRŠENJE 2020. | PLAN2021. | OSTVARENJE/ IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 221.040.818,30 | 227.181.462,00 | 182.414.112,47 | 82,53 | 80,29 |
| Izvor: 3 Vlastiti prihodi | 89.172.705,13 | 112.720.870,00 | 91.533.092,72 | 102,65 | 81,20 |
| Izvor: 4 Prihodi posebne namjene | 131.199.378,96 | 113.781.910,00 | 90.454.564,01 | 68,94 | 79,50 |
| Izvor: 5 Pomoći | 96.694,21 | 678.682,00 | 426.455,74 | 441,04 | 62,84 |
| Izvor: 7 Prihodi od prodaje ili zamjene nefinancijske imovine i naknade s naslova osiguranja | 572.040,00 |   |   |   |   |

Od ukupno izvršenih rashoda u iznosu od 182,4 milijuna kuna u 2021. godini iznos od 91,5 milijuna kuna financiran je iz izvora financiranja Vlastiti prihodi, dok su rashodi financirani iz izvora financiranja Prihodi za posebne namjene izvršeni u iznosu od 90,5 milijuna kuna. Rashodi financirani iz izvora financiranja Pomoći izvršeni su u iznosu od 426,5 tisuća kuna.

*Tablica 5. Rashodi prema funkcijskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE/ IZVRŠENJE 2020. | PLAN2021. | OSTVARENJE/ IZVRŠENJE 2021. | INDEKS | INDEKS |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 221.040.818,30 | 227.181.462,00 | 182.414.112,47 | 82,53 | 80,29 |
| 05 ZAŠTITA OKOLIŠA | 221.040.818,30 | 227.181.462,00 | 182.414.112,47 | 82,53 | 80,29 |
| 054 Zaštita bioraznolikosti i krajolika | 221.040.818,30 | 227.181.462,00 | 182.414.112,47 | 82,53 | 80,29 |

Prema funkcijskoj klasifikaciji rashodi su izvršeni u kategoriji zaštite bioraznolikosti i krajolika.

**RAČUN FINANCIRANJA**

U nastavku se daje prikaz plana i izvršenja računa prihoda i rashoda i plana i izvršenja računa financiranja za 2021. godinu.

*Tablica 6. Račun prihoda i rashoda i Račun financiranja za 2021. godinu*

|  |  |  |  |
| --- | --- | --- | --- |
| **A. RAČUN PRIHODA I RASHODA** |  |  |  |
|  |  |  |  |
| **BROJČANA OZNAKA I NAZIV** | **PLAN2021.** | **OSTVARENJE/ IZVRŠENJE 2021.** | **INDEKS**  |
| 1 | 2 | 3 | 4=3/2\*100 |
| 6 PRIHODI POSLOVANJA | 233.982.870,00 | 195.703.258,63 | 83,64 |
| **UKUPNI PRIHODI** | **233.982.870,00** | **195.703.258,63** | **83,64** |
| 3 RASHODI POSLOVANJA | 188.370.802,00 | 166.493.961,86 | 88,39 |
| 4 RASHODI ZA NABAVU NEFINANCIJSKE IMOVINE | 38.810.660,00 | 15.920.150,61 | 41,02 |
| **UKUPNI RASHODI** | **227.181.462,00** | **182.414.112,47** | **80,29** |
| **RAZLIKA - VIŠAK / MANJAK** | **6.801.408,00** | **13.289.146,16** | **195,39** |
|  |  |  |  |
|  |  |  |  |
| **B. RAČUN FINANCIRANJA** |  |  |  |
|  |  |  |  |
| **BROJČANA OZNAKA I NAZIV** | **PLAN2021.** | **OSTVARENJE/ IZVRŠENJE 2021.** | **INDEKS**  |
| 1 | 2 | 3 | 4=3/2\*100 |
| PRIJENOS SREDSTAVA IZ PRETHODNE GODINE | 304.028.218,00 | 304.028.217,46 | 100,00 |
| PRIJENOS SREDSTAVA U SLJEDEĆU GODINU | -310.829.626,00 | -317.317.363,62 | 102,09 |
| VIŠAK / MANJAK | 0,00 | 0,00 |   |

U 2021. godini prihodi poslovanja ostvareni su u iznosu od 195,7 milijuna kuna što predstavlja i iznos ukupnih prihoda, a ukupni rashodi (rashodi poslovanja i rashodi za nabavu nefinancijske imovine) ostvareni su u iznosu od 182,4 milijuna kuna. Iz navedene razlike prihoda i razlika proizlazi višak u iznosu od 13,3 milijuna kuna koji je za 6,5 milijuna kuna veći od planiranog, a za taj iznos povećan je i planirani iznos prijenosa sredstava u sljedeću godinu.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE »NACIONALNI PARK PLITVIČKA JEZERA« ZA 2021. GODINU**

#### A779047 ADMINISTRACIJA I UPRAVLJANJE (IZ EVIDENCIJKIH PRIHODA)

|  |  |  |  |
| --- | --- | --- | --- |
| **NAZIV AKTIVNOSTI** | **PLAN 2021.** | **OSTVARENJE/ IZVRŠENJE 2021.** | **INDEKS** |
| A779047 - ADMINISTRACIJA I UPRAVLJANJE (IZ EVIDENCIJSKIH PRIHODA) | 227.181.462,00 | 182.414.112,47 | 80,3 |

Zakonske i druge pravne osnove:

Članak 132. i 134. Zakona o zaštiti prirode (Narodne novine, broj 80/13, 15/18, 14/19 i 127/19), članak 36. Zakona o ustanovama (Narodne novine, broj 76/93, 29/97, 47/99, 35/08 i 127/19), članak 9., 10. i 14. Statuta Javne ustanove »Nacionalni park Plitvička jezera« (Klasa: 011-01/04-01/56, Urbroj: 517-04-14-5 od 28. svibnja 2014. godine), članak 22. Zakona o potpomognutim područjima (Narodne novine, broj 118/18), Odluka Vlade Republike Hrvatske o visini naknade, načinu isplate kao i prihvatljivim troškovima za korištenje naknade zbog zaštićenih prirodnih područja (Narodne novine, broj 102/15), Odluka Ministarstva zaštite okoliša i energetike o isplati sredstava naknade zbog zaštićenih prirodnih područja (Klasa: 612-07/16-16/116, Urbroj: 517-07-2-1-1-16-1 od 29. travnja 2016. godine, Klasa: 612-07/16-16/116, Urbroj: 517-07-2-1-1-17-11 od 13. srpnja 2017. godine, Klasa: 612-07/16-16/116, Urbroj: 517-07-2-1-1-17-21 od 12. rujna 2017. godine, Klasa: 612-07/18-16/96, Urbroj: 517-07-2-18-6 od 30. travnja 2018. godine, Klasa: 612-07/19-16/04, Urbroj: 517-05-2-19-19 od 20. svibnja 2019. godine i Klasa: 612-07/20-16/61, Urbroj: 517-05-2-20-17 od 16. lipnja 2020. godine), Odluka Ministarstva gospodarstva i održivog razvoja o isplati sredstava naknade zbog zaštićenih prirodnih područja (Klasa: 612-07/20-16/297, Urbroj: 517-05-2-21-15 od 14. srpnja 2021. godine, članak 5. Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (Narodne novine, broj 65/2017).

Opis aktivnosti:

U okviru aktivnosti planiraju se sredstva za upravljanje i administraciju radi provedbe aktivnosti predviđenih Planom upravljanja u razdoblju od 2021. do 2023. godine. Kroz ovu aktivnost osiguravaju se sredstva za plaće djelatnika, materijalne rashode, rashode za pomoći koje se na temelju propisa prenose drugom proračunskom korisniku u nadležnosti istog proračuna i ostale rashode te rashode za nabavu nefinancijske imovine. Sredstva za provođenje aktivnosti osiguravaju se kroz vlastite i namjenske prihode, a koji se mjesečno evidentiraju u sustavu državne riznice sukladno Uputi Ministarstva financija o načinu praćenja, ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode.